EELNÕU

09.04.2019

keskkonnaminister

M Ä Ä R U S

Tallinn 2019 nr

**Keskkonnaministri 18. jaanuari 2006. a määruse nr 5 „Euroopa naaritsa püsielupaikade kaitse alla võtmine ja kaitse-eeskiri” muutmine**

Määrus kehtestatakse looduskaitseseaduse § 10 lõike 2 alusel.

**§ 1. Määruse muutmine**

Keskkonnaministri 18. jaanuari 2006. a määruse nr 5 „Euroopa naaritsa püsielupaikade kaitse alla võtmine ja kaitse-eeskiri” lisas esitatud Armijõe euroopa naaritsa püsielupaiga kaart asendatakse käesoleva määruse lisas esitatud kaardiga (lisatud)1.

**§ 2. Muudatuse põhjendused**

Määruse seletuskirjas2 on esitatud põhjendused Armijõe euroopa naaritsa püsielupaiga välis- ja vööndite piiride muutmise kohta.

**§** **3. Määruse jõustumine**

Määrus jõustub kümnendal päeval pärast Riigi Teatajas avaldamist.

**§ 4. Menetluse läbiviimine**

Määruse menetlus viidi läbi keskkonnaministri 12. novembri 2018. a käskkirjaga nr 1-2/18/829 algatatud haldusmenetluses. Menetluse ülevaade koos ärakuulamise tulemustega on esitatud käesoleva määruse seletuskirjas.

**§ 5. Vaidlustamine**

Määrust on võimalik vaidlustada, esitades kaebuse halduskohtusse halduskohtumenetluse seadustikus sätestatud korras, osas, millest tulenevad kinnisasja omanikule või valdajale õigused ja kohustused, mis puudutavad kinnisasja kasutamist või käsutamist.

1 Looduskaitseseaduse § 53 lõike 2 kohaselt ei avaldata Riigi Teatajas püsielupaikade kaarte, nendega saab tutvuda Keskkonnaministeeriumis, Keskkonnaametis ja keskkonnaregistris.

2 Määruse seletuskirjaga saab tutvuda Keskkonnaministeeriumis või Keskkonnaametis.

*keskkonnaministri nimi*

minister Meelis Münt

Kantsler

Lisa. Armijõe euroopa naaritsa püsielupaik